Diari Oficial de la Generalitat Valenciana


Sumari del DOGV 162, del 17-05-1984 (1984/802896)

DECRET 37/1984, de 2 d'abril, del Consell de la Generalitat Valenciana, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports de la Generalitat Valenciana.
--------------------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/d/1984/04/02/37/dof/vci/html**

### Dades del document

Número de DOGV
:   162

Data del DOGV
:   17-05-1984

Secció del DOGV
:   DISPOSICIONS GENERALS

Número del document
:   1984/802896


Data del document
:   02-04-1984

Organisme emissor
:   Conselleria d'Obres Públiques,Urbanisme i Transports

Tipus de document
:   Decret

Anàlisi jurídica

Decret 37/1984, de 2 d'abril, del Consell de la Generalitat Valenciana, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports, de la Generalitat Valenciana.  
Per Decret de 2 d'agost de 1979 del Consell del País Valencià, es va estructurar la Conselleria d'Obres Públiques i Urbanisme del País Valencià, i es definia la distribució de competències i l'organització de la de Transports per Decrets de 2 d'agost de 1979 i de 20 d'agost de 1982.   
Aprovada per Decret 67/1983 la modificació del nombre i denominació de les Conselleries de la Generalitat Valenciana, es va configurar l'actual Conselleria d'Obres Públiques, Urbanisme i Transports, unificant així les dues anteriors Conselleries d'Obres Públiques, Urbanisme i la de Transports i Turisme, i integrant aquesta última Direcció General en la Conselleria d'Indústria, Comerç i Turisme.   
Aprovada per les Corts Valencianes la Llei de la Generalitat Valenciana 5/1983, de 30 de desembre, de Govern Valencià, el Títol IV de la qual estableix l'estructura bàsica de l'Administració Pública de la Generalitat Valenciana, i en compliment d'allò establert en l'article 70, que diu que s'aprovarà un Reglament orgànic de cada Conselleria a proposta del Conseller respectiu, i per ser convenient l'adaptació de l'actual regulació interna de la Conselleria d'Obres Públiques, Urbanisme i Transports a les previsions legislatives indicades, amb l'acord previ del Consell de la Generalitat Valenciana adoptat en sessió celebrada el dia 2 d'abril de 1984,   
DECRETE:  
TITOL I  
Dels Organs de la Conselleria  
Article 1.r  
La Conselleria d'Obres Públiques, Urbanisme i Transports' sota la superior direcció del Conseller, tindrà per a l'exercici de les competències que li atribueix la legislació vigent, la següent estructura:   
.4rticle 2n  
Sota l'autoritat del Conseller, el nivell directiu del Departament Conselleria d'Obres Públiques, Urbanisme i Transports s'integra pels òrgans següents:   
1. La Secretaria General.   
2. Les Direccions Generals.   
Les Direccions Generals que integren la Conselleria son:   
Article 3.r   
-Obres Públiques.  
-Urbanisme.  
-Transports.  
-Arquitectura i Habitatge.   
En cas d'absència, vacant o malaltia del Conseller serà substituït en les funcions executives per l'ordre establert en l'article anterior, llevat del cas que el Conseller decidesca explícitament en un altre sentit.   
TITOL II  
De l'estructura i funcions dels Serveis Centrals de la Conselleria  
CAPITOL I  
Del Conseller  
Secció 1.ª  
De les funcions del Conseller  
Article 4.t   
Correspon al Conseller, amb caràcter general i en l'àmbit de la seua Conselleria, les funcions que li asigne la Llei i en especial aquelles a què fa referència l'article 35 de la Llei 5/1983 del Govern Valencià:   
-Propasar al Consell el nomenament i separació d'alts càrrecs del seu Departament.   
-Preparar i presentar al Govern els avantprojectes de Llei, propostes d'acord i projectes de Decret relatius a les qüestions pròpies del seu Departament, i referendar aquests darrers una vegada aprovats.   
-Formular motivadament l'avantprojecte de Pressupost de la Conselleria.   
-Exercir la potestat reglamentària en les matèries pròpies de la seua Conselleria, en forma d'Ordres de la Conselleria.   
-Propasar al Consell, per a l'aprovació, l'estructura i òrganització de les seues respectives Conselleries.  
-Executar els acords del Govern en el marc de les seues competències.   
-Resoldre en via administrativa els recursos que s'interposen contra resolucions dels organismes o autoritats de la seua Conselleria, salvant les excepcions que establesquen les lleis.   
-Resoldre els conflictes d'atribucions que sorgesquen entre distints òrgans i autoritats de la Conselleria.   
-Exercir la direcció, iniciativa i inspecció de tots els serveis del Departament i l'alta inspecció i totes les altres funcions que els corresponguen respecte dels organismes autònoms adscrits a aquell.   
-Disposar les despeses pròpies dels serveis de la Conselleria i en especial la concessió de subvencions, dins dels límits legals i pressupostaris, i l'ordenació de pagaments corresponents.   
-Exercir les facultats ordinàries en matèria de contractació administrativa, dins dels limits legals pressupostaris.   
I en particular les funcions de:   
-Presidir les Comissions Provincials d'Urbanisme.   
-Presidir l'Organ Consultiu Superior de Planejament i Urbanisme.   
-Representar al Consell de la Comunitat Valenciana en la Comissió Central d'Urbanisme.   
-Presidir la Comissió de Coordinació de Carreteres de la Comunitat Valenciana.   
-Presidir la Junta Superior de Transports.   
I totes les altres facultats que li atribuesquen les lleis els reglaments, el Consell o el President de la Generalitat.   
Secció 2.ª  
De les Unitats que depenen directament del Conseller  
Article 5.è  
Per assistir el Conseller en l'elaboració i seguiment de la política general de la Conselleria, hi haurà un Consell de Direcció que, presidit pel titular del Departament, estarà integrat pel Secretari General. els Directors Generals i els responsables que el Conseller designe.   
Directament depenent del Conseller es crea: el Gabinet Assessor com a òrgan de suport i assistència immediata al Titular de la Conselleria.   
I el Gabinet d'Ordenació del Territori i Medi Ambient que establirà les directrius a seguir per la Conselleria en aquestes matèries, a fi de posseir un març d'actuació sobre el territori la protecció medioambiental. Aquest Gabinet s'estructurarà en dos Serveis: el d'Ordenació del Territori i el de Medi Ambient.   
Igualment dependrà del Conseller el Consell integrat per persones de rellevant prestigi en l'àrea d'Urbanisme, Transports' Obres Públiques, Habitatge Ordenació del Territori i Medi Ambient, nomenats pel titular del Departament i al qual assistiran en relació als assumptes i activitats que estime oportú sotmetre al seu parar.   
CAPITOL II  
De la Secretaria General  
Secció 1.ª  
De les funcions del Secretari General  
Article 6.é  
Corresponen al Secretari General amb caràcter general les funcions a que es refereix la Llei i els Reglaments vigents, i en especial les regulades en l'art. 75 de la Llei 5/1983 del Govern Valencià, i en especial:   
1) Executar les ordres del Conseller i exercitar les funcions que aquest li delegue.   
2) Emetre informes sobre els assumptes que el Conseller haja de sotmetre al Ple del Consell o al President així com totes les dispossicions de caràcter general què puguen emanar de la Conselleria o afectar la seua estructuració o funcionalitat.   
3) Elaborar projectes o plans d'actuació i plans de necessitats de la Conselleria.   
4) Prestar assistència tècnica al Conseller i Directors Generals en tot allò que calga.   
5) Informar el personal directiu de la Conselleria sobre la procedència legal i viabilitat econòmica dels seus programes d'actuacions i establir les vies necessàries per a mantenir informats tots els centres directius de les activitats de la Conselleria.   
6) Elaborar l'avantprojecte dels pressupostos de la Conselleria.   
7) Proposar normes generals sobre adquisició de material i quantes disposicions afecten al funcionament dels serveis. I tramitar, de conformitat amb les disposicions legals vigents, els expedients de contractació administrativa, d'obres, de subministraments, especials i de règim de dret privat de la Conselleria, llevat dels expressament reservats a la Conselleria d'Economia i Hisenda.   
8) Tramitar els ascensos, destinacions, excedències jubilacions i permissos dels funcionaris públics i la resta del personal que preste servei en la Conselleria, d'acord amb les disposicions legals i reglamentàries.   
9) Proposar la reforma que encamine a millorar i perfeccionar els serveis dels distints centres de la Conselleria, i preparar tot allò relatiu a la seua organització i mètode de treball, atenent principalment els costs i rendiment.   
10) Dirigir i facilitar la formació d'estadístiques sobre les matèries de competència del Consell, en allò que afecte a la Conselleria, en col·laboració amb l'Institut Nacional d'Estadística o altres organismes que es considere convenient.   
11) Organitzar i custodiar la documentació, arxiu i inventaris de béns i material, així com de Biblioteca i Documentologia de la Conselleria.   
12) Preparar compilacions de les disposicions vigents que abecten al Consell, propasar les refundicions i revisions de textos legals que es consideren oportunes i curar de les publicacions tècniques, periòdiques o no, de la Conselleria.   
13) Coordinar i dirigir la negociació de les transferències de funcions i serveis, en col·laboració amb la Comissió Mixta de Transferències.   
14) Ostentar l'alta direcció del Personal de la Conselleria.   
Secció 2.ª  
De les Unitats que integren la Secretaria General  
Article 7.é  
La Secretaria General, per al desplegament de les funcions referides s'estructura en les següents Unitats:   
1. Secretaria General Administrativa, amb els Serveis següents:   
-Oficina de Contractació.   
-Serveis Econòmics.   
2. Servei Jurídic.   
3. Servei d'Organització i Informàtica.   
4. Gabinet Tènic.   
5. Inspecció General de Serveis.   
Article 8.é  
La Secretaria General Administrativa, amb el màxim rang administratiu, exercirà les funcions següents:   
-En matèria de personal, organitzar i gestionar la vida administrativa del personal de la Conselleria: selecció formació, provisió de indrets de treball, elaboració de plantilles, gestió, incidències, promoció, règim jurídic i disciplinari, anàlisi i proposta del sistema retributiu, etc. i relacions amb la Direcció General de la Funció Pública.   
-En matèria de Règim Interior, registre, aprovisionament i gestió del material fungible i d'ús habitual (o inventariable) de la Conselleria, documentació, publicacions i arxiu i la creació i difusió d'informació administrativa dins la Conselleria, fonamentalment en relació amb l'exterior en la mida que efecte a aquella.   
Respecte de l'Oficina de Contractació: la contractació d'obres, serveis i subministraments, confecció de plecs de condicions, determinació de formes de contractació coordinació i execució de la contractació, adjudicacions, etc. I totes les relatives a expropiacions.   
Respecte dels Serveis Econòmics: en matèria econòmica, atesa la importància inversora i la gestió financera que presenta aquest aspecte en la Conselleria d'Obres Públiques, Urbanisme i Transports, els Serveis Econòmics, i tenint en compte que aquesta temàtica requereix que es plasme en una unitat amb caràcter de Servei davant del qual hi haurà un responsable que coordinarà l'àrea, s'estructura en dos grans blocs d'activitat estretament relacionats i integrats en la mateixa unitat (Gestió Econòmica-Jurídica i Intervenció) amb les funcions següents:   
En Gestió Econòmica, les funcions seran:   
-En matèria pressupostària, les d'elaboració de l'avantprojecte de Pressupost per Programes, expedients de modificació de crèdits, seguiment de programes, estadístiques pressupostàries i relacions amb la Direcció General de Pressupostos.   
-En matèria d'Inversions, les d'establir criteris d'eficàcia econòmica en els projectes de despesa pública de la Conselleria. indicar prioritats en les inversions, seguiment de les obres en execució i dels convenis, tramitació de subvencions i transferències de capital, gestió d'inversions i d'ingressos patrimonials en general.   
-En matèria de Despeses Corrents, les de tramitació de les despeses ordinàries, subvencions i, en general, les corresponents a la Tresoreria.   
En Intervenció Delegada, sense perjudici de la dependència funcional de la Conselleria d'Economia i Hisenda, i prestant-hi aquesta Secretaria General suport administratiu' desplegarà les funcions següents:   
-En matèria fiscal, les de fiscalització de liquidacions d'exaccions, de sancions i ingressos patrimonials, vetlant pel control de legalitat pressupostària i eficàcia en la gestió. Així mateix en allò referent al pressupost de despeses en matèria relativa a Personal, Despeses Corrents i d'Inversió.   
-En matèria de comptabilitat les d'implantar, desenvolupar i mantenir la comptabilitat pressupostària general i per serveis, la de programes, analítica, patrimonial i d'ingressos.   
-En matèria de coordinació, control i comptes, les d'emissió d'informes i Memòria anual de la gestió econòmica, portar a cap els controls financers i d'eficàcia, així com d'auditories. Finalment, relacions amb la Intervenció General.   
Article 9.é  
El Servei Jurídic tindrà les funcions següents:   
-En matèria de Legislació, les de tramitar i elevar les disposicions de caràcter general i circulars que emanen de la Conselleria, l'emissió d'informes preceptius en els projectes de disposició de caràcter general que elabore la Conselleria, així com aquells que provinents d'altres Conselleries hagen de ser sotmesos al Ple del Consell; l'emissió d'informes i dictàmens jurídics a sol·licitud del Conseller o d'altres Organs de la Conselleria.   
-En matèria de Recursos, les d'informar sobre els recursos que s'interposen davant del Conseller o Organs de la Conselleria i elaboració de les propostes de resolució, si s'escau.   
-En matèria de Documentació i Estudis Jurídics, les d'elaborar compilacions de disposicions vigents i proposta de refosa i revisió de textos legals; seguiment de la legislació estatal i d'altres Comunitats Autònomes, fons de documentació jurídica; relacions amb els Tribunals, la tramitació dels expedients que es subscriguen amb motiu de les qüestions de competència i conflicte d'atribucions, així com la tramitació dels procediments relatius a la responsabilitat patrimonial de l'Administració i nul·litats de ple dret.   
Article 10  
El Servei d'Organització i Informàtica aplicarà criteris de racionalització i impulsarà els nous mètodes de treball així com l'aplicació de la nova tecnologia, desenvolupant especialment les tècniques informàtiques amb les funcions següents:   
-En matèria d'Estudis i Organització, les de definició de l'organització de la Conselleria quant a estructura i mètodes, així com el manteniment d'aquella, anàlisi de les tasques i processos administratius i establiment dels nous circuits, confecció de manuals de funcions, elaborarà les anàlisis funcionals de les aplicacions, facilitarà l'assistència tècnica en aquests temes de tots els departaments de la Conselleria.   
-En matèria de Desenvolupament, les d'analitzar els processos administratius a mecanitzar, i la seua programació, el seguiment i control de projectes de desenvolupament extern, implantació d'aplicacions, manteniment d'aquestes, així mateix s'encarregarà de la formació dels usuaris i de l'assistència tècnica necessària.   
-En matèria de Coordinació i Explotació, les de coordinar les diferents actuacions de la Direcció General en les seues respectives aplicacions i impulsar l'inici de les que s'estimen oportunes; operació de l'ordinador i manteniment del sistema de seguretat de la informació; atendre les demandes dels usuaris.   
Article 11  
El Gabinet Tècnic, en matèria d'informes i estudis tècnics, elaborarà en cada moment els que siguen necessaris prestant suport al Conseller i Directors Generals.   
Article 12  
Sota la dependència directa del Secretari General i amb nivell orgànic del Servei, es crea la Inspecció General de Serveis a la qual correspon la coordinació i inspecció de l'acció de les distintes dependències de la Conselleria en l'aspecte funcional, orgànic i administratiu, adoptant o proposant, en el seu cas, les mides que estime convenients per a aconseguir la màxima eficàcia. La Inspecció General de Serveis coordinarà les actuacions dels distints òrgans d'Inspecció de la Conselleria.   
Article 13  
En el supòsit que les Direccions Generals ho necessiten, el Secretari General podrà destacar una unitat de la Secretaria General per a atendre els Serveis Generals d'aquests centres directius.   
Concretament es creen, depenent de la Secretaria General, els Serveis d'Actuació Administrativa en les Direccions Generals de:   
-Obres Públiques   
-Urbanisme.   
-Transports.   
-Arquitectura i Habitatge.   
CAPITOL III  
De les Direccions Generals  
Article 14  
Les Direccions Generals són els òrgans directius que sota la superior direcció del Conseller programen i executen la seua política i exerceixen les seues competències en les matèries del seu departament.   
Les funcions generals són aquelles que regula l'article 76 de la Llei 5/1983 del Govern Valencià, i les altres disposicions legals vigents.   
CAPITOL IV  
De la Direcció General d'Urbanisme  
Secció 1.ª  
De les funcions de la Direcció General  
Article 15  
La Direcció General d'Urbanisme, es l'òrgan directiu de la Conselleria d'Obres Públiques, Urbanisme i Transports que, sota la superior direcció del Conseller, programa i executa la seua política i n'exerceix les competències en matèria d'urbanisme.   
Són funcions de la Direcció General d'Urbanisme les següents:   
1) Definició i programació de la política del sòl i ordenació urbana.   
2) La supervisió, tutela i foment de l'activitat urbanística en tot el territori de la Comunitat Valenciana.   
3) La proposta d'elaboració dels Plans d'Urbanisme.   
4) La redacció d'estudis, plans i projectes que li encomane l'autoritat competent.   
5) La cooperació amb entitats urbanístiques de l'Administració Central, Local, Institucional o Privades.   
6) Les que, en el futur, puga encomanar-li el titular de la Conselleria, per delegació de les pròpies o per desenvolupament i complement de la normativa vigent.   
Secció 2.ª  
De les Unitats que integren la Direcció General  
Article 16  
La Direcció General d'Urbanisme, per al desplegament de les funcions que té atribuïdes, s'estructura en els Serveis següents:   
-Servei de Planejament. Aquest Servei s'encarregarà de la tramitació d'expedients a l'empar de la Llei del Sòl.   
? A l'àrea jurídica correspon la redacció de propostes de llei, la recopilació de jurisprudència i l'ordenació i de la recopilació de doctrina.   
? A l'àrea d'Urbanisme correspon informar sobre expedients i recursos.   
? A l'àrea d'Inspecció correspon assistir a les meses de contractació de recursos públics per a la redacció de planejament subvencionat o no per la Conselleria, controlar la legalitat urbanística i la instrucció d'expedients disciplinaris.   
-Servei de Cooperació, amb les funcions d'assessorament municipal i seguiment dels plans subvencionats per la Conselleria.   
? A l?àrea de divulgació correspon la redacció d'instruccions, circulars sobre directrius en matèria de planejament, elaboració d'estudis per a actuacions en sol no urbanitzable i l'assessorament en matèries de la seua competència.   
? A l'àrea administrativa correspon l'elaboració del pressupost d'actuacions en ordre a subvencionar el planejament de qualsevol rang legal, l'assignació de recursos als municipis o autors, l'expedició de certificacions de pagament d'acord amb les partides pressupostàries, el control dels terminis d'execució i les propostes de transferències de fons.   
? A l'àrea de projectes i obres correspon la recepció dels documents de planejament subvencionats en les distintes fases, l'elaboració d'informes i directrius sobre les distintes fases per a la incorporació a les successives, l'expedició de certificacions sobre contingut tècnic dels projectes per a la proposta de pagament, la coordinació amb equips de planejament i inspecció sobre la marxa dels treballs.   
-Servei de Suport Tècnic, a qui correspon la redacció de planejament, així com de normes complementàries i subsidiàries i els projectes tècnics.   
CAPITOL V  
De la Direcció General de Transports  
Secció 1.ª  
De les funcions de la Direcció General  
Article 17  
La Direcció General de Transports, es l'òrgan directiu de la Conselleria d'Obres Públiques, Urbanisme i Transports que, sota la superior direcció del Conseller, programa i executa la seua política i exerceix les competències en matèria de transports.   
Són funcions de la Direcció General de Transports:   
1) Elaboració de les propostes de planificació i coordinació intermodel de l'oferta de transport en l'àrea de la Comunitat Valenciana.   
2) Gestió administrativa de l'ordenació i explotació dels serveis de transports en aplicació de la legislació vigent.   
3) Inspecció dels serveis de transport i aplicació de les previsions legals en matèria sancionadora.   
4) Elaboració dels plans d'inversions referents a les actuacions que es proposen a conseqüència de la planificació i coordinació del transport.   
5) Exercir les accions necessàries per a la coordinació de les polítiques de transport entre les distintes Administracions competents en la matèria.   
6) Elaboració de programes i informes de tot allò que concerneix a l'àrea de la seua competència.   
7) Promoure la legislació necessària sobre les matèries de la seua competència.   
8) Les que, en el futur, puga encomanar-li el titular de la Conselleria, per delegació de les pròpies o per desplegament i complement de la normativa vigent.   
Secció 2.ª  
De les Unitats que integren la Direcció General  
Article 18  
La Direcció General de Transports, per al desplegament de les seues funcions, s'estructura en les següents unitats que tindran categoria de Servei.   
-Servei de Transports per carretera, al qual correspon l?informe i proposta de resolució, si s'escau, d'expedients que en l'àrea de transport mecànic per carretera excedesquen de les competències resolutives assignades als caps Territorials. Així mateix s'hi assignen les funcions d'estudi i assessorament sobre les matèries de la seua competència en els aspectes normatiu o reglamentari assistència al Director General en la coordinació de les polítiques de transport entre les distintes administracions i la coordinació administrativa dels caps de Transports.   
-Servei d'Inspecció, al qual correspon la impulsió, planificació i control de l'actuació inspectora de la Direcció General en relació amb la normativa vigent en matèria de transports.   
Així mateix coordinarà els Departaments d'Inspecció dels Serveis Territorials de Transports, que en dependran funcionalment.   
-Servei de Transport Ferroviari i Altres formes, al qual corresponen les funcions de planificació, programació i execució de la infrastructura i ordenació de l'explotació en relació amb els ferrocarrils i altres sistemes de transport distints del transport mecànic per carretera competència de la Generalitat Valenciana. Exercirà la Secretaria d'aquelles Comissions o Grups Permanents que es constituesquen en base a convenis o acords amb altres ens explotadors o gestionadors del transport la competència dels quals no corresponga a la Generalitat Valenciana. Elaborarà informes i estudis de la seua àrea.   
-Servei de Planificació, al qual correspon la redacció o direcció dels estudis i anàlisis sectorials, així com aquelles comeses de caràcter tècnic que se li encomanen com a suport de la resta dels serveis de la Direcció General. Recopilarà i arxivarà la documentació tècnica i estadística. Formarà la biblioteca tècnica de la Direcció General.   
CAPITOL VI  
De la Direcció General d'Obres Públiques  
Secció 1.ª  
De les funcions de la Direcció General  
Article 19  
La Direcció General d'Obres Públiques es l'òrgan directiu de la Conselleria d'Obres Públiques, Urbanisme i Transports que, sota la superior direcció del Conseller programa i executa la seua politica i n'exerceix les competències en matèria de Carreteres, Obres Hidràuliques, Ports i Costes.   
Són funcions de la Direccio General d'Obres Públiques en matèria de Carreteres, Obres Hidràuliques, Ports Costes:   
1. L'administració i gestió de les carreteres la titularitat de les quals correspon a la Comunitat Valenciana i en particular:   
-La planificació de les Carreteres de la Comunitat Valenciana i qualssevol altres estudis i projectes derivats d'aquella.   
-L'elaboració de propostes d'inversions en matèria de carreteres.  
-L'execució de les obres definides en els plans i projectes corresponents.   
-Conservació i explotació de la xarxa.   
-Estudis de trànsit, seguretat vial i normativa tècnica.   
2. El projecte, construcció, conservació i explotació de noves carreteres d'interés autonòmic en l'àmbit de la Comunitat.   
3. Les funcions que deriven de l'assumpció per la Comunitat de les competències que la Llei 51/1974 de Carreteres atribueix als òrgans de l'Administració de l'Estat en relació amb les carreteres provincials i municipals.   
4. Les funcions que deriven de la Llei 2/1983, de 4 d'octubre, i Decret 139/1983, de 27 d'octubre, de la Generalitat, en relació amb les carreteres la titularitat de les quals corresponga tant a la Generalitat com a les Diputacions Provincials.   
5. La coordinació amb l'Administració Central de l'Estat en la planificació de les carreteres de la xarxa d'interés general de l'Estat, en aplicació i desenvolupament d'allò que estableix l'article 131.2 de la Constitució  
6. Planificació Hidrologica d'acord amb allò que estableix l'Estatut Autònom de la Comunitat Valenciana.   
7. Formulació i gestió de les actuacions en matèria d'abastiments, sanejament i altres obres d'infrastructura hidràulica pròpies de la Generalitat Valenciana.   
8. Elaboració d'informes sobre temes de recursos hidràulics i assistència tècnica als representants de la Conselleria en Organismes i Comissions relatives a la problemàtica hidràulica en què aquella participa.   
9. Gestió dels ports de la Generalitat Valenciana d'acord amb les funcions del Reial Decret 3059/1982, de 24 de juliol, en aquesta matèria.   
10. Ordenació del litoral i concessions sobre abocaments al mar segons allò que estableix el Reial Decret 3510/1983, de 9 de novembre.   
11. Instrucció, tramitació i formulació de les propostes de resolució dels expedients de concessió en matèria de ports i instal·lacions esportives.   
12. Les que, d'ara endavant, puga encomanar-li el titular de la Conselleria, per delegació de les pròpies o per desplegament i complement de la normativa vigent.   
Secció 2.ª  
De les unitats que integren la Direcció General  
Article 20  
La Direcció General d'Obres Públiques, per al desplegament de les seues funcions, s'estructura en els següents serveis:   
-Servei de suport tècnic, al qual corresponen les funcions de suport tècnic del Director General i de les altres unitats administratives, així com les de coordinació que, en matèria de programació i inversions, li encomane el Director General.   
En particular, corresponen al Servei de suport tècnic les següents funcions:   
. Elaboració de propostes de programació de les inversions de la Direcció General.   
· Avaluació tècnica dels plans i projectes de la Direcció General.   
. El suport tècnic de les restants unitats de la Direcció General en matèria de documentació tècnica, cartografia, fotogrametría, càlcul, delineació i edició d'estudis, plans i projectes.   
Divisió de Carreteres, amb els Serveis següents:   
-Servei de Plans i Estudis'al qual correspon la formulació i seguiment del Pla de Carreteres de la Comunitat Valenciana, així com qualssevol altres plans i estudis específics relacionats amb la xarxa viària.   
-Servei de Projectes i Obres, al qual correspon l'elaboració dels projectes derivats del planejament, així com l'execució i control de les obres corresponents.   
-Servei de Conservació i Explotació, al qual correspon el manteniment i gestió de la xarxa de carreteres comunitàries.   
-Servei de Tecnologia i Materials, al qual correspon l'elaboració de les prescripcions tècniques i els estudis de base per als projectes i obres, així com el control de la qualitat de les obres.   
Divisió de Recursos Hidràulics, amb els Serveis següents:   
-Servei de Planejament dels Recursos Hidràulics, al qual corresponen les funcions per assumir quant a planificacions dels recursos hidràulics de la Comunitat Valenciana.   
-Servei de Programació, al qual correspon la formulació de propostes d'actuació quant a inversions en l'àrea d'infrastructura hidràulica.   
-Servei d'Infrastructura Hidràulica, al qual corresponen les funcions per assumir en matèria de programació i gestió dels plans de dotació d'infrastructura corresponents al cicle d'aigua.   
Divisió de Ports i Costes, amb els Serveis següents:   
-Servei de Ports, al qual correspon la coordinació amb l'Organisme Autònom que gestione els ports de la Comunitat, servint com a nexe d'unió amb la Direcció General; actuarà com Oficina Supervisora de Projectes, en els termes prevists en el Reglament de Contractació de l'Estat. Informarà sobre els assumptes relatius a planificació i ordenació, tarifes pròpies i empresarials, explotació i policia, racionalització de les operacions portuàries i balisament. Així mateix inforrnarà i formularà les propostes de resolució de concessions, autoritzacions i delimitacions, confeccionarà les estadístiques d'explotació i memories anuals.   
En matèria de Ports i Instal·lacions Esportives, instruirà, tramitarà, informarà i formularà les propostes de resolució dels expedients de concessió, i tindrà encomanada la vigilància del compliment dels termes de la concessió. Redactarà les normes i instruccions de caràcter tècnic en aquesta matèria.   
-Servei de Costes, al qual correspon la formulació i tramitació dels plans d'Ordenació del Litoral i els Plans d'Us de temporada; l'informe sobre el planejament quan efecte el litoral; els informes preceptius en matèries reservades a l'Administració de l'Estat; els estudis, informes i vigilància dels efectes de les obres en el litoral, a efectes de defensa de Costes; tramitació i informe en matèria d'autorització d'abocaments; vigilància i inspecció del compliment de les condicions de l'autorització control del grau de contaminació litoral i proposta de mides correctores; redacció de la Normativa Tècnica d'aplicació a la defensa de costes i sanejament del litoral.   
Els caps de cadascuna d'elles tindrà caràcter de cap de Servei, en el benentés que les Divisions són Serveis amb un nivell major. Els Caps de Divisió, amb dependència orgànica del Director General, coordinaran i desplegaran les funcions pròpies de la Divisió i les que puga delegar-hi el Director General.   
CAPITOL VII  
De la Direcció General d'Arquitectura i Habitatge  
Secció 1.ª  
De les funcions de la Direcció General  
Article 21  
La Direcció General d'Arquitectura i Habitatge és l'òrgan directiu de la Conselleria d'Obres Públiques Urbanisme i Transports, que, sota la superior direcció del Conseller, programa i executa la seua política i n'exerceix les competències en matèria de Patrimoni Arquitectònic i Residencial i el control de qualitat de l'edificació.   
Són funcions de la Direcció General d'Arquitectura i Habitatge:   
1. Programació i seguiment de les actuacions en matèria de patrimoni residencial i urbà.   
2. Programació, preparació d'actuacions, gestió, seguiment i control de la construcció d'habitatges de promoció pública i patrimoni residencial.   
3. Seguiment, control i qualificació d'habitatges de protecció oficial de promoció privada.   
4. Construcció i participació en Societats d'àmbit autonòmic per a la promoció d'habitatges de protecció oficial.   
5. Seguiment i control de la construcció d'Habitatges de promoció privada.   
6. Programació, preparació d'actuacions, seguiment i control de la rehabilitació d'Habitatges i dotacions de promoció pública, d'immobles de propietat pública i d'equipaments comunitaris, àrees urbanes i rurals, i conjunts urbans de valor singular per a la Comunitat, sense perjudici de les competències atribuïdes a altres Conselleries.   
7. Seguiment, control i qualificació de la rehabilitació d'habitatges i dotacions de promoció privada.   
8. Redacció de legislació i normativa de disseny i qualitat en matèria d'edificació residencial i en general en aquelles matèries de la seua competència.   
9. Conservació i administració del patrimoni residencial i urbà de promoció pública.   
10. Programació de les actuacions del Control de Qualitat de l'edificació i la seua execució, així com de la tramitació i resolució d'expedients administratius derivats de la seua infracció.   
11. Promoció de la qualitat de l'edificació.   
12. Les quals, en el futur, puga encomanar-li el titular de la Conselleria, per delegació de les pròpies o per desplegament i complement de la normativa vigent.   
Secció 2.ª  
De les unitats que integren la Direcció General  
Article 22  
La Direcció General d'Arquitectura i Habitatge, per al desplegament de les seues funcions, s'estructura en els Serveis següents:   
-Divisió de Promoció Pública, al qual correspon desenvolupar la programació de tot tipus d'obres d'urbanització, edificació patrimonial i habitatges, la conservació, manteniment i rehabilitació d'immobles. Estarà integrada pels següents serveis:   
-Servei de Projectes i Obres, al qual correspon la preparació d'actuacions, redacció, supervisió i aprovació dels projectes i el seguiment i control de l'execució de les obres.   
-Servei d'Administració i Conservació, al qual correspon la preparació d'actuacions, valoració, compra i expropiació de terrenys, administració i vendes d'aquests, conservació, reparació, venda, lloguer i cessió d'immobles.   
Aquesta Divisió podrà organitzar-se mitjançant el corresponent Organisme autònom.   
-Divisió de Promoció Privada, a la qual correspon la supervisió, aprovació i qualificació de Projectes de promoció privada i les rehabilitacions d'immobles de promoció privada, així com la gestió financera, subvencions personals, subsidiacions d'interés i totes aquelles matèries relatives a la promoció privada acollides als diferents règims de Protecció Oficial Estarà integrada pels següents Serveis:   
-Servei de Seguiment. al qual correspon l'establiment de criteris generals i la coordinació de les actuacions desplegades pels Serveis Territorials de la Conselleria en matèria de qualificacions provisionals i definitives, certificats de rehabilitació, recursos, fiances i altres actuacions, competència de la Conselleria en aquestes matèries.   
-Servei de Finançament, al qual correspon l'establiment de criteris generals i la coordinació de les actuacions desplegades pels Serveis Territorials de la Conselleria en matèria financera, subsidiació d'interés, subvencions personals i altres actuacions competència de la Conselleria en aquestes matèries.   
-Divisió de Normativa Tècnica i Control de qualitat, a la qual correspon la redacció de normes de disseny i qualitat de l'edificació, normes d'habitabilitat i condicions mínimes dels edificis residencials, així com la verificació i control del compliment de les normes aplicables dels projectes i edificis existents. Li correspon igualment l'establiment de controls mínims en l'execució de les obres dins de l'àmbit de competències de la Conselleria en aquestes matèries. Estarà integrada pels Serveis següents:   
-Servei de Normativa Tècnica, al qual correspon la redacció i seguiment de les Normes de disseny, qualitat i habitabilitat aplicables a l'edificació en general i als edificis residencials en particular.   
-Servei de Qualitat de l'Edificació, al qual correspon la coordinació dels diferents controls d'execució d'obres i d'edificació construïts, les homologacions d'assaigs i laboratoris en l'àmbit de competències de la Conselleria i la realització d'estudis i formació d'especialistes en aquestes matèries, en coordinació amb les Universitats, Col·legis Professionals i altres Organismes afectats en aquestes matèries. Aquest Servei podrà organitzar-se mitjançant el corresponent organisme autònom.   
CAPITOL VIII  
Dels Serveis Territorials  
Article 23  
Els Serveis Territorials són l'expressió organitzativa del principi de desconcentració que regeix en l'activitat de la Conselleria i només té competències sobre el seu àmbit territorial.   
Es creen els Serveis Territorials d'Urbanisme, Transports, Obres Públiques i Arquitectura i Habitatge a València, Alacant i Castelló.   
Al front del conjunt dels Serveis Territorials de totes les Direccions Generals existents en cada província, podrà existir en cada cas un Director Territorial que serà lliurement designat pel Conseller, amb dependència orgànica i funcional directa del Secretari General.   
Els Serveis Territorials, integrats en la Conselleria d'Obres Públiques, Urbanisme i Transports, tindran al seu càrrec la gestió, desplegament, assessorament i control de les matèries transferides dins l'àmbit de les províncies respectives. Al front de cada servei territorial de les Direccions Generals esmentades hi haurà un Cap de Servei, si s'escau, que orgànicament dependrà del Director General corresponent, i funcionalment del Director Territorial.   
Les funcions del Director Territorial seran aquelles que li deleguen els òrgans corresponents.   
DISPOSICIO DEROGATÒRIA  
Queden derogades quantes altres normes d'igual o inferior rang s'oposen a allò que estableix el present Decret, en especial el Decret de 2 d'agost de 1979 (BOC de 30 de novembre de 1979) pel qual s'estructura la Conselleria d'Obres Públiques i Urbanisme, i el Decret de 20 d'agost de 1982 pel qual s'aprova l'organització i distribució de competències de la Conselleria de Transports i Turisme, en tot allò referent a Transports.   
DISPOSICIO TRANSITORIA  
Les Comissions Provincials d'Urbanisme, l'Organ Superior de Planejament i Urbanisme, la Comissió Central d'Urbanisme, la Comissió de Coordinació de Carreteres de la Comunitat Valenciana i la Junta Superior de Transports, continuaran regint-se per la normativa vigent mentre no es modifique expressament i en cada cos particular.   
DISPOSICIONS FINALS  
Primera  
La determinació de nivells corresponents als distints òrgans es farà a través de les corresponents plantilles orgàniques.   
Segona  
El Conseller d'Obres Públiques, Urbanisme i Transports dictarà les disposicions necessàries per al desplegament del que estableix el present Decret, previ informe de la Conselleria d'Economia i Hisenda i Presidència.   
Tercera  
El present Decret entrarà en vigor el dia de la seua publicació al Diari Oficial de la Generalitat Valenciana.   
València, 2 d'abril de 1984.   
El President de la Generalitat,  
JOAN LERMA I BLASCO  
El Conseller d'Obres Públiques, Urbanisme i Transports,  
VICENT LLOMBART I ROSA


Còpia Permalink ELI